**Valdes sēde**

**PROTOKOLS Nr.13/04/2022**

Mellupu sociālā mājā, Ķekavas pagasts, Ķekavas novads, LV-2113

*vieta*

2022.gada 13.aprīlis plkst.18.00. - 21.00

  *norises datums un laiks*

**Sēdi vada: I. Kukle**

**Protokolē: U.Antona**

**Sēdē no 5 valdes locekļiem piedalās: 5**

**Klātienē - I.Kukle, U.Antona, L.Priede, I.Boša, L.Broduža**

**Pieaicinātie biedrības biedri, viesi:**

**Dace Segliņa**

**Sēdes darba kārtība:**

1. Tuvākie notikumi Mežinieku apkaime - Iedzīvotāju pieredzes apmaiņas pasākumi 24.un 29.aprīlī, Ūsiņa dienas svinības 29.aprīlī. Ziņo Līva Priede un Līga Broduža;
2. Par Meža stāstu taku. Ziņo Līva Priede;
3. Sadarbība ar Ķekavas novada pašvadību. Ziņo Līga Broduža un Inese Kukle;
4. Koncepts “Mežinieki lepojas”. Ziņo Līva Priede;
5. Par jauniešu platformas veidošanu. Ziņo Inese Kukle un Ulla Antona;
6. Par SIF projekta bērnu vasaras nometni . Ziņo Līga Broduža;
7. Par dobes veidošanu Plakanciemā;
8. Par pašvaldības projekta konkursu infrastruktūrai. Ziņo Inese Kukle;
9. Citi jautājumi

**Izskatītais:**

**Par puķu dobes veidošanu Plakanciemā**

Darbus plānots veikt 30.aprīlī 2022.gadā Lielās talkas laikā. Nepieciešams sagatavot augsni, plānotas trīs kārtas – mēslojums, melnzeme un mulča. Diskusija par stādāmajiem ziediem. Daudzgadīgie augi tiks stādīti rudens pusē, vasarā – pagaidu variants ar viengadīgajiem ziediem, aicinām iedzīvotājus sēt samtenes, cinnijas. To augstums nedrīkst pārsniegt 50 cm. Daudzgadīgos augus plānots iegādāties piesaistot projekta līdzekļus. Inese Kukle un Dace Segliņa sagatavo sarakstu ar augiem un gatavo cenu aptauju. Inese Kukle noskaidro par akmeņiem, kas nepieciešami dobei māju nosaukumu sagatavošanai. Iedzīvotāji tiks aicināti ziedot vasaras ziedu stādiņus. Līva Priede sagatavos info un uzaicinājumu iedzīvotājiem sociālajos tīklos, wachap grupā. Mēslojumu sarūpēs Līga Broduža, par melnzemes nodrošināšanu Inese Kukle sazinās ar “Jaunpriedājiem”, atbalstu mulčas sagādāšanā sniegs Plakanciema kokzāģētava SIA AL&J. Jārisina transporta jautājums materiālu atvešanai. Līgai Brodužai jāievietodobes saskaņojums diskā un līdz Lielās talkas dienai jāatved mēslojums uz dobi.

**Par iedzīvotāju pieredzes apmaiņas darbnīcām**

24.04.2022. tiek organizēta praktiskās pieredzes apmaiņas darbnīca “Permakultūrā”. Nepieciešams slēgt autoratlīdzības līgumus. Līga Broduža sniegs nepieciešamo informāciju. Dalībnieku skaits darbnīcā - 20 personas. Līva Priede līdz 15.04.2022. sagatavos informatīvos plakātus, Inese Kukle tos 4 gab. izprintēs, ielaminēs un izvietos tos iedzīvotajiem redzamās vietās.

29.04.2022.plānots Lauku sētu atjaunošanas pieredzes apmaiņas pasākums. Piesaistītais lektors – Guntars Jansons.

**Par Ūsiņa dienas svinībām**

Ūsiņu dienas svinības plānotas 30.aprīlī 2022.gads “Mežauļos”. Līga Broduža informē par apjomīgajiem veicamajiem darbiem, gan sagatavošanās, gan pasākuma norises laikā. Nepieciešams piesaistīt brīvprātīgos. Tiks gatavota pantāgs, kas ir tradicionāls Ūsiņu dienas ēdiens un tiek gatavots no olām. Produktu iegādei varētu tik izmantoti biedrības resursi. Situāciju zināmā mērā sarežģī tas, ka 30.04.2022. notiek divi pasākumi -Lielā talka un Ūsiņdienas svinības. Līva Priede sniegs atbalstu Ūsiņu dienas teritorijas sagatavošanā, Inese Kukle sniegs atbalstu bērnu zīmēšanas darbnīcā, Ulla Antona piedāvās un novadīs vēl vienu radošo darbnīcu.

**Par Meža stāstu taku**

Līva Priede informē par stāstu gatavošanas procesu, par grūtībām. Grūtības sarunāt cilvēkus, kas piekristu publiskai intervijai, nav atsaucības. Īpaši negrib, kad uzzina, ka saruna tiks ierakstīta. Pat ilggadīgie iedzīvotāji nepiekrīt sarunas ierakstam. Iedzīvotājus iespējams, ka mulsina organizācijas augstie standarti. Bet šobrīd ir gandrīz pietiekams apjoms. Nepieciešams atbalsts stāstu transkribēšanai. Nepieciešams vietējo brīvprātīgo atbalsts. Stāstu takas sakarā Inesei Kuklei jāsazinās ar Antru

Jāsagatavo līgums ar Andu Šalkovsku par periodu no16.04.2022. Līdz 30.06.2022.

Aktualitāte ir Stāstu takas izvietojums/fiziskā vieta. Takas vietas noteikšanas grūtības sadarbībā ar LVM. Šobrīd nav konkrēta vieta. Nepieciešami apmēram 3 km. Līga Broduža piedāvā sev zināmo teritoriju. Nepieciešams iesaistīt/uzrunāt privāto mežu īpašniekus.

**Sadarbība ar pašvaldību**

Notiek regulārs sadarbības process ar pašvaldību, informatīvu rakstu sagatavošana, ko nodrošina Inese Kukle. Līga Broduža veikusi sarunu ar pašvaldības vadītāju Juri Žilko. Pašvaldība plāno nodrošināt pieturu nojumju uzstādīšanu. Tiek plānota tikšanās ar Ķekavas novada vadību, sarunās piedalīsies Inese Kukle un Līga Broduža.

Saņents Ķekavas novada pašvaldība aicinājums piedalīties vienas dienas bezmaksas seminārā par Korporatīvo sociālo atbildību un ilgtspējas vadību. Plānots, ka tajā piedalīsies Līga Broduža un Inese Kukle 14.04.2022.

**Par akciju “Mežinieki lepojas”**

Līvai Priedei nepieciešams sagatavot konceptuālu redzējumu par akciju. Nepieciešams apzināt un uzrunāt iedzīvotājus, kas varētu pārstāvēt šo akciju. Tajā varētu idejiski savu viedokli paust bērni nometnes laikā (2022.gada jūlija nogalē 5 dienas – 19.-22.07. un 29.07.2022.). Akcijas tematika jāvērš plašākā nozīmē, ne tikai koncentrējoties uz konkrētām personībām.

**Par jauniešu platformas veidošanu**

Jāveido jauniešu platforma, tā koncepts. Jāorganizē pirmais saliedēšanās / satikšanās pasākums, to organizē Inese Kukle un Ulla Antona. Jāapzina jauniešu intereses, vēlmes, saliedēšanās aktualitāte. Saistoši jauniešiem būtu satikt līdzīga vecuma jaunieti, kas var dalīties savos pozitīvos dzīves sasniegumos (piemēram Endija Tērauda). Šobrīd regulāri pāris jaunieši tiekās Mellupu sociālās mājas zālē, spēlē galda spēles. Jāapzina esošā mērķa grupa. Iespējams, ka tādu nav daudz. Iespējams, ka pastāv dalīšanās Plakaniema un Mellupu jaunieši. Jauniešu platformas mērķis ir saliedēt jauniešus un izprast viņu vajadzības. Kā viens no konkrētiem uzdevumiem jauniešiem tiks izvirzīts sniegt IT atbalstu kopienas senioriem un sniegt senioriem informāciju.

Jūnija sākumā jāorganizē jauniešiem pirmā tikšanās, pasākuma formu un satura sākotnējo veidolu veido Ulla Antona.

**Par pašvaldības izsludināto projekta konkursa pieteikumu**

Pastāv iespēja pieteikties pašvaldības projketu konkursā, finansējuma summa 5500. Diskusija, kādam mērķim izmantot šo finansējumu. Ja projekta nolikums akceptēs, tad tiks pirkti daudzgadīgi augi Mežinieku dobes labiekārtošanai. Pastāv nepieciešamība iegādāties lapeni ar soliem un galdiem, ko novietot pie Mellupu sociālās mājas, Inetai Bošai jāprecizē informācija par zemes nomas tiesībām un lapenes izvietošanas saskaņošanas nepieciešamību. Līgai Brodužai jāsazinās ar Lāci par lapenes uzstādīšanas iespējām Mellupu ciemata teritorijā. Jau ilgstoši tiek spriests par apgaismojuma nepieciešamību Mellupu centrā, uzstādot apgaismojuma lampu. Tiek nolemts šajā projektā šo nepieciešamību nerisināt, jo pašvaldība iespējams, ka plāno to risināt. Biedrībai nepieciešams iegādāties dokumentu skapi, grāmatu plauktu. Inese Kukle apņemas projektu sagatavot iesniegšanai par maksimālo summu 5500 euro, ja savlaicīgi tiks sniegts atbalsts ar cenu aptauju organizēšanu.

Līga Broduža atsūta informāciju ar internet saiti, kur iegādāties lapeni, solus, galdus.

**Citi jautājumi**

Līga Broduža informē, ka iegūts finansējums bērnu dienas nometnes organizēšanai 30 bērniem 19.-22.07.un 29.07.2022. Mežauļos. Nometnes laikā bērni izkrāsos autobusa pieturu, gatavosies Mežinieku svētkiem, kas notiks 30.07.2022. Tiek sniegta informācija par iespējamo nometnes programmu, aktivitātēm, un iesaistes iespējām. Nometnes personālam nepieciešams ārsta zīmes u27

Norit dokumentu sniegšana UR, tiek gaidīts apstiprinājums (par valdes izmaiņām)

Joprojām aktuāls ir jautājums par telpām biedrības aktivitāšu veikšanai, inventāra un dokumentu uzglabāšanai. Biedrības kapacitātes nodrošināšanai nepieciešama telpa. Sarunu līmenī ar pašvaldību panākta vienošanās, ka var izmantot telpas Mellupu sociālās mājas zāli. Savukārt biedrības vajadzībām nepieciešama neliela telpa birojam,, kas varētu būt Mellupu sociālās mājas kāds no dzīvokļiem. Līga Broduža gatavo iesniegumu pašvaldības Sociālo lietu komitejai (jāprecizē konkrēti kādai pašvaldības struktūrai, komitejai, komisijai tas jāsniedz) ar lūgumu piešķirt telpas.

Laba ziņa, ka 13.04.2022. tiek uzstādīti Grāmatu apmaiņas āra skapji Mellupos un Plakanciemā. Neliela skepse par to, ka iedzīvotāji varētu neizrādīt pietiekamu interesi. Nepieciešams turpināt vākt ziedojumu Skapju finansēšanai, jo tas nav patreiz pietiekams.

**Sēdes vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Protokolēja\_\_\_\_\_\_\_\_\_\_\_\_\_\_\_\_\_\_\_\_\_\_\_\_**